ΓΡΑΠΤΗ ΕΡΩΤΗΣΗ P-1649/00

υποβολή: Alexander de Roo (Verts/ALE) προς την Επιτροπή

(18 Μαΐου 2000)

Θέμα: Ραδιενεργοί ανιχνευτές καπνού

Στη Γερμανία και στη Γαλλία οι ραδιενεργοί ανιχνευτές καπνού που περιέχουν αμερίκιο-241 απαγορεύονται, ενώ σε άλλα κράτη μέλη, όπως στην Ολλανδία, οι ιονίζοντες ανιχνευτές καπνού αυτού του τύπου επιτρέπονται και μάλιστα πωλούνται σε καταστήματα φτιάχτο μόνος σου.

Υπάρχουν επίσης οπτικοί ανιχνευτές καπνού που λειτουργούν χωρίς ραδιενέργεια. Στις περισσότερες περιπτώσεις πυρκαγιάς σε κατοικίες δημιουργείται μεγάλη ποσότητα καπνού (σε 85 έως 90 % των περιπτώσεων). Οι οπτικοί ανιχνευτές καπνού αντιδρούν ήδη μετά από 7 λεπτά της ώρας, ενώ οι ιονίζοντες ανιχνευτές μόνο μετά από 15 έως 20 λεπτά.

Οι ραδιενεργοί ανιχνευτές καπνού ενδέχεται να προκαλούν καρκίνο του πνεύμονα. Επιπλέον, όταν φτάνουν στο στάδιο της απόρριψης η ραδιενέργεια ελευθερώνεται ανεξέλεγκτα στο περιβάλλον.

1. Συμμερίζεται άραγε η Επιτροπή την άποψη τουπογράφοντος ότι εν όψει της δημόσιαςγείας και της προστασίας του περιβάλλοντος οι ραδιενεργοί ανιχνευτές καπνού θα πρέπει να απαγορευθούν όχι μόνο στη Γερμανία και στην Γαλλία, αλλά και σε όλα τα κράτη μέλη;

2. Είναι διατεθειμένη η Επιτροπή, πριν ακόμα θεσπισθεί ενδεχομένως μια απαγόρευση, να επιβάλει τηνποχρέωση να αναφέρεται σαφώς, με εξηγήσεις και με εικόνες, στη συσκευασία των ραδιενεργών ανιχνευτών καπνού ότι πρόκειται για μηχάνημα το οποίο εκπέμπει ραδιενεργό ακτινοβολία;

Απάντηση της κας Wallstrm εξ ονόματος της Επιτροπής

(20 Ιουνίου 2000)

Οι γενικές αρχές που διέπουν την προστασία των εργαζομένων και του πληθυσμού από τους κινδύνους που προκύπτουν από την ιονίζουσα ακτινοβολία καθορίζονται στην οδηγία 96/29/Ευρατόμ του Συμβουλίου, της 13ης Μαΐου 1996, για τον καθορισμό των βασικών κανόνων ασφαλείας για την προστασία τηςγείας των εργαζομένων και του πληθυσμού από τους κινδύνους που προκύπτουν από τις ιονίζουσες ακτινοβολίες(1). Η εν λόγω οδηγία αντικαθιστά, μεταξύ άλλων, την οδηγία 80/836/Ευρατόμ του Συμβουλίου, της 15ης Ιουλίου 1980(2), η οποία αποτελεί ακόμα τη νομική βάση της εθνικής νομοθεσίας για την προστασία από τη ραδιενέργεια που ισχύει αυτή τη στιγμή στα περισσότερα κράτη μέλη. Ο τίτλος IV της νέας οδηγίας απαιτεί να δικαιολογούνται όλες οι πρακτικές που έχουν ως αποτέλεσμα την έκθεση σε ιονίζουσα ακτινοβολία, λαμβάνονταςπόψη τα οικονομικά, κοινωνικά και άλλα οφέλη, σε σχέση με τη ζημία που μπορεί να προκληθεί στηνγεία.

Σύμφωνα με τις πληροφορίες που διαθέτει η Επιτροπή, τα περισσότερα κράτη μέλη, συμπεριλαμβανομένων και αυτών που αναφέρθηκαν, έχουν εισαγάγει ένα σύστημα χορήγησης αδειών για τους ανιχνευτές καπνού που λειτουργούν με θάλαμο ιονισμού, γιατί η χρήση τους δικαιολογείται λόγω των ειδικών πλεονεκτικών τεχνικών επιδόσεων.

Η οδηγία για τα βασικά πρότυπα ασφαλείας ορίζει ότι καμίαποβολή έκθεσης και έγκριση δεν απαιτείται για τις πρακτικές, εάν η συνολική ποσότητα ραδιενέργειας δενπερβαίνει τα καθοριζόμενα επίπεδα απαλλαγής. Εάν σημειώνεταιπέρβαση των επιπέδων απαλλαγής, καμίαποβολή έκθεσης δεν απαιτείται για τις συσκευές που περιέχουν ραδιενεργές ουσίες,πό τον όρο ότι έχουν λάβει έγκριση τύπου από την αρμόδια αρχή του κράτους μέλους και έχουν κατασκευαστεί ως σφραγισμένη πηγή, εφόσον δεν σημειώνεταιπέρβαση των δεδομένων ποσοστών δόσεων και εφόσον έχουν προσδιοριστεί από την αρμόδια αρχή οι προϋποθέσεις διάθεσης.

Αναγνωρίζοντας τα ιδιαίτερα προβλήματα των καταναλωτικών προϊόντων που περιέχουν ραδιενεργές ουσίες, η Επιτροπή έχει τακτικά προβεί σε επανεξέταση της κατάστασης στα κράτη μέλη. Μια ομάδα εργασίας που συστάθηκε δυνάμει του άρθρου 31 της συνθήκης Ευρατόμ εξετάζει επί του παρόντος τις πλέον πρόσφατες τάσεις και εξελίξεις ως προς τον τρόπο με τον οποίο τα κράτη μέλη έχουν θεσπίσει τις νέες απαιτήσεις της οδηγίας για τα βασικά πρότυπα ασφαλείας, σχετικά με τα καταναλωτικά αγαθά που περιέχουν ραδιενεργές ουσίες. Μόλις η ομάδα εργασίας ολοκληρώσει το έργο της, η Επιτροπή θα επανεξετάσει την κατάσταση και ενδέχεται να λάβει μέτρα προς την εναρμόνιση των εθνικών κανονισμών ή των διοικητικών πράξεων για την παρασκευή, κυκλοφορία στην αγορά και διάθεση τέτοιου είδους συσκευών.

Επιπλέον, πρέπει να σημειωθεί ότι οι ανιχνευτές καπνού είναι κατασκευαστικά προϊόντα που εμπίπτουν στο πεδίο εφαρμογής της οδηγίας 89/106/EOK, του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(3). Σε πλαίσιο αυτό, η Επιτροπή έδωσε εντολή στην Ευρωπαϊκή Επιτροπή Τυποποίησης (CEN) για την ανάπτυξη εναρμονισμένου προτύπου για τα εν λόγω προϊόντα. Μόλις το ευρωπαϊκό πρότυπο είναι διαθέσιμο, όπως αναμένεται το 2001, θα καταστεί δυνατή η κοινοτική σήμανση τέτοιου είδους προϊόντων και θα συνοδευτεί από πληροφόρηση σχετικά με τα χαρακτηριστικά επιδόσεων του προϊόντος.

(1) ΕΕ L 159 της 29.6.1996.

(2) ΕΕ L 246 της 17.9.1980.

(3) ΕΕ L 40 της 11.2.1989.